Kitabê bi nameyê 'Güneş Bakışlı Çocuklar' o ke hetê rojnameyê Newaya Jin ra amebi amadekerdene Weşananê Meymanî ra vejîya. Kitab cîldo diyîn ê rêzkitaban 'Unutulmasınlar' o.
Kitab hetê Nûpelda Engîn ra nusîya. Kitab de qala şeş gerîlayan yena kerdene ke Gelîya Tiyarê de şehîd bîyê. Endama Konseya Hemserekîye ya KCKyî Sozdare Avesta zî kitabî rê vervate nuşt.
21-22yê teşrîna verêne ya 2011î de Gelîya Tiyarê de netîceya bombardumanê kîmyewîyî yê artêşa tirke ya îşxalkere de 36 gerîlayî şehîd bîyî. Gerîla Nûpelda Engîna ke bombardumanî ra weş û war xelisîyaya qala embazanê xo kitab de kena.
Nê cîldî de qala gerîlayan Botan Gever (Cûmalî Açikel), Viyane Tolhildan (Pervane Delayî), Denîze Derya (Leyla Halîmî), Zîlane Colemêrg (Gulistan Koç), Şîrvan Govik (Bereket Aşan) û Levent Dêrîk (Ahmet Mîrza) yena kerdene.
